1541.

Godina **1541** (**[[rimski brojevi|MDXLI]]**) bila je redovna godina koja počinje u subotu (1. jan./sij. po julijanskom kalendaru).

## Događaji
* 12. 2. - Pedro de Valdivia osnovao *Santiago de Nueva Extremadura*, današnji Santiago de Chile (u septembru ga napada poglavica Michimalonco, početak dvogodišnje opsade). 
* februar - Gonzalo Pizarro kreće na istok iz Quito-a u potragu za El Doradom i Dolinom cimeta (La Canela).
* 7. 4. - Sveti Franjo Ksaverski krenuo na misionarsko putovanje na Istok. 
* 24. 4. - Bitka kod Saharta u Etiopiji s neizvesnim ishodom.
* 3. 5. - Ferdinandova vojska na čelu sa Wilhelmom von Roggendorfom započela opsadu Budima, kojeg drži J. U. Martinušević.
* 8. 5. - Hernando de Soto stigao do Mississippija, nazvao ga *Río del Espíritu Santo*. 
* 19. 5. - Knez Ivan Zrinski poginuo tokom opsade Vinodola, kastela zagrebačkog biskupa Šimuna Erdeda - Nikola Zrinski nastavlja rat protiv biskupa.
* 23. 5. - Jacques Cartier krenuo na treće putovanje u Ameriku.
* 2. 6. - Roggendorfov juriš na Budim odbijen uz velike žrtve (npr. Jerolim Zadranin, zapovjednik mornarice na Dunavu), još jedan neuspjeh 13. 6.. 
* 9. 6. - Franjo Frankopan drži govor u Regensburgu pred carem Karlom, kraljem Ferdinandom i ostalim njemačkim saborom.
* 26. 6. - Diego de Almagro el Mozo sa pristalicama ubio Francisca Pizzara; sledeći guverner Nove Kastilje biće Cristóbal Vaca de Castro (1542-44).
* 9. 7. - Estêvão da Gama ostavio brata Cristóvãoa sa 400 oružnika kao pomoć etiopskom caru Gelawdewosu. 
* 21. 7. - Mehmed-paša i Valentin Terek stigli u pomoć Budimu.
* 21/22. 8. - Opsada Budima: Turci napali austrijsku vojsku dok je prelazila Dunav u Peštu, vojnici izginuli, pohvatani ili se razbežali; Roggendorf zarobljen ubrzo umire, zamenjuje ga Leonard Vels.
* 29. 8. - Sulejman Veličanstveni zaposeo Budim (ostaje turski do 1686), 
** Zemlja uz Dunav od Budima do Tise je anektirana Osmanskom carstvu - osniva se Budimski pašaluk kojem između ostalih pripadaju i sandžaci smederevski, kruševački, vučitrnski, zvornički i požeški. 
** Erdelj ostaje kao vazalna kraljevina malom Ivanu Žigmundu.
* 2. 9. - Sultan ušao u grad Budim, pomolio se u crkvi sv. Marije, koja je time postala džamija; za namesnika postavljen Sulejman-paša. 
* 11. 9. - *[[Volcán de Agua]]* uništio glavni grad Gvatemale (Ciudad Vieja). 
* 13. 9. - Jean Calvin se vratio u Ženevu gde će sprovoditi reformaciju. 
* septembar - Mixtónski rat: pobunjeni Indijanci u Meksiku neuspešno napadaju Gvadalaharu.
* listopad - Sulejman osvojio Našice tokom povratka u Carigrad. 
* 24. 10. - Alžirska ekspedicija (1541): loše vreme rasulo flotu Karla V pred Alžirom, ugrožen i sam vladar.
* 26. 12. - Francisco de Orellana, pomoćnik G. Pizarra, krenuo u samostalnu ekspediciju kroz Amazoniju. 
* 29. 12. - Juraj Utišenić, Petar Petrović i erdeljski biskup Statileo sklopili ugovor sa Ferdinandovim izaslanikom - ugarska kruna za Ferdinanda, a udovoj kraljici Izabeli i njenom sinu šipuška županija.

### Tokom/tijekom godine
* Smederevski mitropolit Pavle definitivno anatemisan na saboru - srpska crkva ostaje pod kontrolom Prohorove Ohridske arhiepiskopije. 
* Bosanski paša Gazi Husrev-beg poginuo u Crnoj Gori (ili umro u Sarajevu 18. 6.). 
* Sultan Sulejman zatvorio jerusalimsku Zlatnu kapiju.
* Francisco Vázquez de Coronado prelazi Velike ravnice do Kanzasa.

## Rođenja

* 25. 3. - Francesco I de' Medici, veliki vojvoda Toskane († 1587)
* El Greco, slikar († 1614)
* Gelibolulu Mustafa Âlî, osmanski povjesničar († 1600)

## Smrti

* 19. 5. - Ivan Zrinski, hrvatski plemić 
* 18. 6. ? - Gazi Husrev-beg, bosanski paša (* 1480)
* 26. 6. - Francisco Pizzaro, konkistador u Peruu (ubijen) (* 1471-76)
* 4. 7. - Pedro de Alvarado, konkistador u srednjoj Americi 
* avgust - Gül Baba, derviš i sultanov pratilac 
* 24. 9. - Paracelsus, lekar i alhemičar (* 1493)
* 13. 10. - István Werbőczy, pravnik i državnik 
* 22. 12. - Hieronymus Jaroslaw Łaski, ugarski diplomata (* 1496)

## Reference

* Vjekoslav Klaić, Svezak treći: dio prvi..... Prva knjiga: Doba kraljeva Ferdinanda I., Maksimilijana i Rudolfa (1527-1608) (archive.org)